Diari Oficial de la Generalitat Valenciana


Sumari del DOGV 7774, del 04-05-2016 (2016/2711)

RESOLUCIÓ de 23 de març de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen vedes temporals per a la pesca en la modalitat d'arrossegament de fons en determinades zones del litoral de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2711


Data del document
:   23-03-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 23 de març de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen vedes temporals per a la pesca en la modalitat d'arrossegament de fons en determinades zones del litoral de la Comunitat Valenciana. [2016/2711]  
El Reglament (CE) número 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers en el mar Mediterrani i pel qual es modifica el Reglament (CE) número 2847/1993, i es deroga el Reglament (CE) número 1626/1994, fixa com a objectiu principal establir un marc de gestió eficaç per a la protecció estricta de determinades espècies marines, així com la conservació dels hàbitats naturals i la fauna i flota silvestres.  
El Reglament (UE) número 508/2014, del Parlament Europeu i del Consell, de 15 de maig de 2014, relatiu al Fons Europeu i Marítim de la Pesca i pel qual es deroguen els reglaments (CE) número 2328/2003, (CE) número 861/2006, (CE) 2006, (CE) número 1198/2006, i (CE) número 791/2007, del Consell, i el Reglament (UE) número 1255/2001, del Parlament Europeu i del Consell, estableix les ajudes que podran atorgar-se a la flota pesquera en concepte de paralització temporal de l'activitat pesquera. En concret, el seu article 33 regula les causes específiques per les quals es podran concedir aquestes ajudes, i estableix una vinculació directa amb un determinat tipus de mesures tècniques que figuren en els articles 7, 9, 10, 12 i 13 del Reglament (UE) número 1380/2013, així com en el Reglament (CE) número 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers en la mar Mediterrània, i pel qual es modifica el Reglament (CE) número 2847/93, i es deroga el Reglament (CE) número 1626/94.  
El Reial Decret 1173/2015, de 29 de desembre, de desenvolupament del Fons Europeu Marítim i de Pesca, quant a les ajudes a la paralització definitiva i temporal de l'activitat pesquera, estableix en el seu capítol III les condicions per les quals es podran atorgar ajudes a la paralització temporal de l'activitat pesquera.  
L'article 49.17 de l'Estatut d'Autonomia de la Comunitat Valenciana atribueix a la Generalitat la competència exclusiva en matèria de pesca en aigües interiors, i l'article 50.7 estableix que en el marc de la legislació de l'Estat i, si és el cas, en els termes que aquesta establisca, correspon a la Generalitat el desenvolupament legislatiu i l'execució en la matèria d'ordenació del sector pesquer.  
La pesca constitueix una activitat estratègica per al manteniment de l'activitat econòmica i social de les zones costaneres de la nostra comunitat. Per això, és necessari afrontar el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
L'article 9 de la Llei 9/1998, de 15 de desembre, de Pesca Marítima de la Comunitat Valenciana, considera accions prioritàries les accions destinades a la protecció dels recursos pesquers, entre elles les de paralització temporal de l'activitat dels vaixells de pesca.  
Els informes científics actuals, vénen a confirmar que resulta aconsellable l'establiment de mesures de protecció per a les poblacions de les espècies objecte d'aquesta pesqueria, entre elles la creació de vedes.  
  
Vista la proposta del director general d'Agricultura, Ramaderia i Pesca, resolc:  
  
Primer. Objecte  
La present resolució té per objecte establir una veda temporal per a la pesca en la modalitat d'arrossegament de fons, en part del litoral de la Comunitat Valenciana, en les zones i dates que es determinen en l'apartat següent.  
  
Segon. Zones de veda  
1. Queda prohibida la pesca d'arrossegament de fons als vaixells espanyols en les aigües interiors de les següents zones marítimes, durant les dates que s'hi indiquen:  
Zona compresa entre el límit sud de la província de Tarragona i el paral·lel d'Almenara, de latitud nord 39º 44,40?, des del dia 1 de juny de 2016 fins al dia 31 de juliol de 2016,ambos inclusivament  
Zona compresa entre el paral·lel d'Almenara, de latitud nord 39º 44,40- i la demora de 130º, traçada des de la punta de l'Escaleta, en situació 38º 31,64'de latitud nord i 00º 57,47'de longitud oest, des del dia 1 de juny de 2016 fins al dia 30 de juny de 2016, ambdós inclosos.  
  
Zona compresa entre la demora de 130º, traçada des de la punta de l'Escaleta, en situació 38º 31,64'de latitud nord i 00º 57,47'de longitud oest i el sud de la província d'Alacant, delimitat per la demora de 120º des de la latitud nord 37º 50,90- i la longitud oest 00º 45,70?, des de l'1 de maig de 2016 fins al 31 de maig de 2016, ambdós inclosos.  
  
  
Tercer. Finançament de les parades temporals  
Les aturades temporals de l'activitat pesquera que s'efectuen en compliment de les vedes establides en l'apartat anterior, podran rebre finançament del Fons Europeu Marítim i de Pesca, en les condicions establides en el Reial Decret 1173/2015, de 29 de desembre, de Desenvolupament del Fons Europeu Marítim i de Pesca quant a les ajudes a la paralització definitiva i temporal de l'activitat pesquera. S'hi exceptua les parades temporals realitzades durant el mes de juliol de 2016 a la província de Castelló, que no podran rebre finançament amb càrrec al Fons Europeu Marítim i de Pesca.  
  
Quart. Infraccions i sancions  
L'incompliment d'aquesta norma, serà sancionat d'acord amb el que disposa la Llei 2/1994, de 18 d'abril, de la Generalitat, sobre Defensa dels Recursos Pesquers.  
  
Cinquè  
Es faculta el director general d'Agricultura, Ramaderia i Pesca, competent en matèria de pesca marítima, perquè emeta els actes, resolucions i instruccions que siguen necessaris per a l'aplicació de la present resolució.  
  
La present resolució posa fi a la via administrativa i, en contra, pot interposar-se potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei reguladora de la jurisdicció contenciosa administrativa.  
  
  
València, 23 de març de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.